CELEX: 62017CN0098
Language: sk
Date: 2017-02-24 00:00:00
Title: Vec C-98/17 P: Odvolanie podané 24. februára 2017: Koninklijke Philips NV, Philips France proti rozsudku Všeobecného súdu (piata komora) z 15. decembra 2016 vo veci T-762/14, Koninklijke Philips NV, Philips France/Komisia

18.4.2017   
            
            
               SK
            
            
               Úradný vestník Európskej únie
            
            
               C 121/18
            
         Odvolanie podané 24. februára 2017: Koninklijke Philips NV, Philips France proti rozsudku Všeobecného súdu (piata komora) z 15. decembra 2016 vo veci T-762/14, Koninklijke Philips NV, Philips France/Komisia
   (Vec C-98/17 P)
   (2017/C 121/26)
   Jazyk konania: angličtina
   
      Účastníci konania
   
   
      Odvolateľky: Koninklijke Philips NV, Philips France (v zastúpení: J. K. de Pree, advocaat, T. M. Snoep, advocaat, A. M. ter Haar, advocaat)
   
      Ďalší účastník konania: Európska komisia
   
      Návrhy odvolateliek
   
   
               —
            
            
               zrušiť rozsudok napadnutý odvolaním,
            
         
               —
            
            
               zrušiť rozhodnutie v rozsahu v akom sa týka Koninklijke Philips NV a Philips France a/alebo,
            
         
               —
            
            
               zrušiť alebo znížiť pokuty uložené Koninklijke Philips NV a Philips France a
            
         
               —
            
            
               uložiť Komisii povinnosť nahradiť trovy prvostupňového a odvolacieho konania.
            
         
      Odvolacie dôvody a hlavné tvrdenia
   
   Na podporu odvolania odvolateľky uvádzajú tieto právne a skutkové tvrdenia:
   
               —
            
            
               Všeobecný súd sa dopustil nesprávneho právneho posúdenia, keď uplatňoval nesprávny právny model pri určení obmedzenia hospodárskej súťaže prostredníctvom cieľa,
            
         
               —
            
            
               pri stanovení obmedzenia hospodárskej súťaže prostredníctvom cieľa sa Všeobecný súd dopustil nesprávneho právneho posúdenia, keď prekročil svoju neobmedzenú právomoc,
            
         
               —
            
            
               pri stanovení obmedzenia hospodárskej súťaže prostredníctvom cieľa sa Všeobecný súd dopustil nesprávneho právneho posúdenia, keď porušil povinnosť uviesť odôvodnenie,
            
         
               —
            
            
               Všeobecný súd uplatnil jasne a zjavne nesprávne posúdenie existujúcich dôkazov vo veci, čo viedlo k skresleniu zmyslu dôkazov pri určení, že údajné spoločné ciele preukazujú iné dôkazy,
            
         
               —
            
            
               Všeobecný súd sa dopustil nesprávneho právneho posúdenia, keď uplatňoval nesprávny právny model a skreslil jasný zmysel dôkazov, keď prijal záver, že Philips sa zúčastňoval jediného a pokračujúceho porušenia ako celku a možno ho, ako takého, považovať za zodpovedného za toto porušenie,
            
         
               —
            
            
               Všeobecný súd sa dopustil nesprávneho právneho posúdenia, keď nesprávne uplatnil zásadu proporcionality a nepoužil svoju neobmedzenú právomoc zamietnutím návrhu, ktorý predložil Philips, že uplatnený faktor závažnosti bol neprimeraný porušeniu a roli Philips na tomto porušení.